Šemsa Suljaković
Šemsa Suljaković (29. septembar 1951. godine, Maglaj) je bosanskohercegovačka pjevačica narodne muzike. Počela je pjevati 1971. godine. Prvi singl snimila je 1978. godine (Otišla je ljubav s`našeg kućnog praga). 1981. godine počinje saradnju sa srbijanskim Južnim Vetrom i sa njima postiže veliki uspjeh tokom 10 godišnje saradnje (10 albuma). Vrhunac svoje slave, doživjela je godine 1986. kada je snimljen album sa naslovnom pjesmom "Pristajem na sve" koji je prodat u tiražu od oko 850.000[nedostaje referenca] primjeraka. Početkom rata u Bosni i Hercegovini 1992. godine napušta Južni vetar i priključuje se pokretu BiH estradnih umjetnika i po zapadnoj Evropi i Americi održava koncerte.